CELEX: 62009CN0281
Language: sl
Date: 2009-07-22 00:00:00
Title: Zadeva C-281/09: Tožba, vložena 22. julija 2009 – Komisija Evropskih skupnosti proti Kraljevini Španiji

24.10.2009   
            
            
               SL
            
            
               Uradni list Evropske unije
            
            
               C 256/7
            
         Tožba, vložena 22. julija 2009 – Komisija Evropskih skupnosti proti Kraljevini Španiji
   (Zadeva C-281/09)
   2009/C 256/14
   Jezik postopka: španščina
   
      Stranki:
   
   
      Tožeča stranka: Komisija Evropskih skupnosti (zastopnika: L. Lozano Palacios in C. Vrignon, zastopnika)
   
      Tožena stranka: Kraljevina Španija
   
      Predlogi tožeče stranke:
   
   
               —
            
            
               Ugotovi naj se, da Kraljevina Španija s tem, da je dovolila nedopustne, ponavljajoče se in resne kršitve pravila, določenega v členu 18(2) Direktive z dne 3. oktobra 1989 o usklajevanju nekaterih zakonov in drugih predpisov držav članic o opravljanju dejavnosti razširjanja televizijskih programov (89/552/EGS (1)), ni izpolnila obveznosti iz člena 3(2) navedene direktive v povezavi s členom 10 Pogodbe ES.
            
         
               —
            
            
               Kraljevini Španiji naj se naloži plačilo stroškov.
            
         
      Tožbeni razlogi in bistvene trditve
   
   Komisija meni, da je restriktivna razlaga, ki jo je Kraljevina Španija podala v zvezi s pojmom „oglaševalni vložki“ in zaradi katere se določena praksa oglaševanja (zlasti reklamne reportaže, televizijske promocije, oglasi sponzorjev in krajši oglaševalski vložki) ne šteje za oglaševalske vložke ter zato zanje ne veljajo časovne omejitve, ki jih določa Direktiva 89/552/EGS, v nasprotju z navedeno direktivo.
   
      (1)  UL L 298, str. 23.